NORAKSTS

|  |  |
| --- | --- |
| 26.03.2020. | Nr.4/15 |

**LĪGUMU TERMIŅA PAGARINĀŠANA**

**PAR ZEMESGABALU NODOŠANU BEZATLĪDZĪBAS LIETOŠANĀ UN APSAIMNIEKOŠANĀ NODIBINĀJUMAM “LATVIJAS DABAS FONDS”**

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Saskaņā ar Jelgavas pilsētas domes 2016.gada 28.aprīļa lēmumu Nr.4/9 “Jelgavas pilsētas pašvaldības nekustamo īpašumu nodošana bezatlīdzības lietošanā un apsaimniekošanā nodibinājumam “Latvijas Dabas fonds””, starp Jelgavas pilsētas domi un nodibinājumu “Latvijas Dabas fonds”, turpmāk – Fonds, 2016.gada 3.jūnijā, noslēgts līgums Nr. ADM/2-1.4/16/115 par zemesgabala Kalnciema ceļā 105B, Jelgavā nodošanu bezatlīdzības lietošanā un apsaimniekošanā un līgums Nr.ADM/2-1.4/16/116 par zemesgabala Robežu ielā 1B, Jelgavā nodošanu bezatlīdzības lietošanā un apsaimniekošanā.

Saskaņā ar Jelgavas pilsētas domes 2018.gada 26.aprīļa lēmumu Nr.6/22 “Jelgavas pilsētas pašvaldības valdījumā esošo zemes vienību nodošana bezatlīdzības lietošanā un apsaimniekošanā nodibinājumam “Latvijas Dabas fonds””, starp Jelgavas pilsētas domi un Fondu 2018.gada 14.maijā, noslēgts līgums Nr. ADM/2-1.4/18/127 par zemesgabalu ar kadastra apzīmējumiem 0900 013 0119 un 0900 016 0941 daļu, kas atrodas dabas lieguma “Lielupes palienes pļavas” teritorijā, nodošanu bezatlīdzības lietošanā un apsaimniekošanā.

Fondam no 2006.gada 8.decembra ir piešķirts sabiedriskā labuma organizācijas statuss.

Pamatojoties uz likuma “Par pašvaldībām” 14.panta otrās daļas 3.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 41.punktu un piekto daļu, sakarā ar to, ka 2016.gada 3.jūnijā noslēgto līgumu Nr.ADM/2-1.4/16/115 un Nr.ADM/2-1.4/16/116, un 2018.gada 14.maijā noslēgtā līguma Nr.ADM/2-1.4/18/127 termiņš beidzies un Fonds 2020.gada 13.februāra vēstulē Nr.3.6./17 lūdz to pagarināt,

**JELGAVAS PILSĒTAS DOME NOLEMJ:**

1. Pagarināt 2016.gada 3.jūnijā ar nodibinājumu “Latvijas Dabas fonds” noslēgtā līguma Nr.ADM/2-1.4/16/115 par zemesgabala Kalnciema ceļā 105B, Jelgavā nodošanu bezatlīdzības lietošanā un apsaimniekošanā, termiņu līdz 2024.gada 31.decembrim.
2. Pagarināt 2016.gada 3.jūnijā ar nodibinājumu “Latvijas Dabas fonds” noslēgtā līguma Nr.ADM/2-1.4/16/116 par zemesgabala Robežu ielā 1B, Jelgavā nodošanu bezatlīdzības lietošanā un apsaimniekošanā, termiņu līdz 2024.gada 31.decembrim.
3. Pagarināt 2018.gada 14.maijā ar nodibinājumu “Latvijas Dabas fonds” noslēgtā līguma Nr.ADM/2-1.4/18/127 par zemes gabalu ar kadastra apzīmējumiem 0900 013 0119 un 0900 016 0941 daļu, kas atrodas dabas lieguma “Lielupes palienes pļavas” teritorijā, nodošanu bezatlīdzības lietošanā un apsaimniekošanā, termiņu līdz 2024.gada 31.decembrim.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 26.martā